b'\n_START_ARTICLE_\nSamarkand\n_START_SECTION_\nZgodovina\n_START_PARAGRAPH_\nSamarkand je bil ustanovljen okoli leta 700 pred na\xc5\xa1im \xc5\xa1tetjem, imenovan Afrosyob, kasneje pa Marakanda. Bilo je glavno mesto Sogdianskega imperija na obmo\xc4\x8dju anti\xc4\x8dnega Turana. Leta 329 pred na\xc5\xa1im \xc5\xa1tetjem ga je osvojil Aleksander Veliki. Pozneje je postal Samarkand klju\xc4\x8dni trgovski center na Svilni cesti med Kitajsko in Sredozemskim morjem._NEWLINE_Med 6. in 13. stoletjem je bilo mesto eden glavnih politi\xc4\x8dnih in kulturnih centrov dr\xc5\xbeav Srednje Azije. V razli\xc4\x8dnih obdobjih se je branilo pred osvojitvijo Perzijcev, Grkov (Selevkidi) in Arabcev. V tem obdobju je bil Samarkand vklju\xc4\x8den v Tur\xc5\xa1kih Kaganat kot glavno mesto Sogdiana. Po osvojitvi mesta s strani arabskega kalifata v za\xc4\x8detku 8. stoletja, je postal Samarkand pomembno sredi\xc5\xa1\xc4\x8de muslimanske kulture._NEWLINE_Leta 1220 je bilo mesto oropano in skoraj v celoti uni\xc4\x8deno od Mongolov oziroma D\xc5\xbeingiskanovih vojakov. _NEWLINE_Med vladanjem Timurja in Timuridov (1370-1499) je bil Samarkand prestolnica cesarstva in u\xc5\xbeival mir in blaginjo. Timur je postavil Samarkand na svetovni zemljevid. V obdobju vladavine Timurja in njegovih potomcev je bila zgrajena ve\xc4\x8dina arhitekturnih spomenikov, ki jih vidimo danes. V manj kot 100 letih se je Samarkand spremenil v neverjetno lepo mesto, z dih jemajo\xc4\x8dimi turkiznimi kupolami in veli\xc4\x8dastnimi minareti. V najbolj\xc5\xa1ih \xc4\x8dasih je tu \xc5\xbeivelo 150.00 prebivalcev. Med vladanjem Ulug Bega pa je postal Samarkand najve\xc4\x8dje kulturno, znanstveno in trgovsko sredi\xc5\xa1\xc4\x8de tistega \xc4\x8dasa. Vse bogastvo Srednje Azije se je nakopi\xc4\x8dilo na tem mestu. V \xc4\x8dasu Buharskega kanata (16. \xe2\x80\x93 20. stoletje) je bil Samarkand sede\xc5\xbe vladarjev. V tem obdobju se je za\xc4\x8dela nova faza o\xc5\xbeivitve mesta. _NEWLINE_Leta 1868 so Samarkand osvojili ruski vojaki in ga vklju\xc4\x8dili v Rusko cesarstvo._NEWLINE_V letih 1925-1929 je bil glavno mesto Uzbekistanske RVS. Tudi po tem, ko je bilo glavno mesto preseljeno v Ta\xc5\xa1kent, je Samarkand \xc5\xa1e naprej igral pomembno vlogo v kulturnem in gospodarskem \xc5\xbeivljenju v regiji. Po razglasitvi Uzbekistanske neodvisnosti leta 1991, postane Samarkand pomembno industrijsko, kulturno in turisti\xc4\x8dno sredi\xc5\xa1\xc4\x8de nove dr\xc5\xbeave. _NEWLINE_Leta 2001 je bil Samarkand vpisan na seznam UNESCO-ve svetovne dedi\xc5\xa1\xc4\x8dine. 2750 obletnico mesta je praznoval na mednarodni ravni pod okriljem Unesca leta 2007.\n_START_SECTION_\nSamarkand v zgodovini Velike Svilne ceste\n_START_PARAGRAPH_\nKer je imel ugodno lego na Veliki Svilni cesti, je imel Samarkand od nekdaj poseben pomen med politiki, poslovne\xc5\xbei in popotniki._NEWLINE_Ta najve\xc4\x8dja trgovska trans-kontinentalna pot v zgodovini \xc4\x8dlove\xc5\xa1tva, je povezovala Evropo in Azijo in se je v antiki raztezala od Rima do starodavne prestolnice Japonske, do Nare._NEWLINE_Pomembno je poudariti, da ta pot ni bila nikoli ena sama pot, ampak je vklju\xc4\x8devala razli\xc4\x8dne poti, ki so se cepile kot krona mogo\xc4\x8dnega drevesa. Ena od glavnih poti, ki je pre\xc4\x8dkala Azijo od vzhoda do zahoda je imela za\xc4\x8detek v prestolnici anti\xc4\x8dne Kitajske v Changan-u, \xc5\xa1la na severozahodno mejo in pre\xc4\x8dkala gorovje Tyan-Shan. Del karavan je pre\xc4\x8dkalo Fergansko dolino in preko Ta\xc5\xa1kenta pre\xc4\x8dkalo oaze Samarkanda, Buharae, Horezma in potovalo naprej do obal Kaspijskega in \xc4\x8crnega morja, do dr\xc5\xbeav okrog Volge in Kavkaza._NEWLINE_Vzpostavitev trgovinskih vezi je v veliki meri pripisati odkritju poldragih kamnov v kamnolomih v gorah osrednje Azije, ki so omogo\xc4\x8dili pridobivanje lazuritov, nefritov, karneolov in turkizov._NEWLINE_Kot \xc5\xbee ime pomeni, je bil glavni cilj trgovanje s svilo, zelo cenjeno po vsem takratnem svetu. V zgodnjem srednjem veku je bila svila celo bolj cenjena kot zlato. V Sogdiani je bila cena konja enaka ceni 10 kosov svile. Svila je bila valuta za opravljeno delo, za vzdr\xc5\xbeevanje uslu\xc5\xbebencev in se je lahko uporabljala za popla\xc4\x8dilo kazni za storjena kazniva dejanja._NEWLINE_Bene\xc5\xa1ki trgovec Marco Polo je prvi imenoval karavanske poti kot \xc2\xbbsvilena cesta", prav tako je bil prvi Evropejec, ki je dosegel meje kitajskega cesarstva. Izraz "Velika Svilna cesta" pa je bil vnesen v leksikone leta 1877, kamor ga je zapisal nem\xc5\xa1ki raziskovalec Ferdinand Richthofen v svojem temeljnem delu "Kitajska"._NEWLINE_Velika Svilna cesta ni bila le blagovna pot za karavanske poti ampak je bila tudi pot za \xc5\xa1irjenje kulturnih dose\xc5\xbekov razli\xc4\x8dnih narodov, njihovih intelektualnih vrednot in verskih prepri\xc4\x8danj. Kon\xc4\x8dno so skozi stoletja po njej potovali svetovno znani znanstveniki, raziskovalci in bojevniki._NEWLINE_V sodelovanju z UNESCO-m je bil izdelan poseben dolgoro\xc4\x8dni program, ki obsega predloge o obnovi zgodovinske dedi\xc5\xa1\xc4\x8dine. Leta 1994 je bila v ta namen podpisana Samarkandska deklaracija  "Renaissance Great Silk Road".\n_START_SECTION_\nTrg Registan\n_START_PARAGRAPH_\nTrg Registan (pe\xc5\xa1\xc4\x8deno mesto) je srce Samarkanda. Bil je sredi\xc5\xa1\xc4\x8de obrti in trgovine \xc5\xbee mnogo pred napadom Mongolov. _NEWLINE_Kompleks Registan sestavljajo medrese Ulug beg (1417-1420), Tilla-Kari (1646-1660) in \xc5\xa0ir-Dar (1619-1636). Medresa je bila muslimanska izobra\xc5\xbeevalna ustanova, kjer so se usposabljali duhovniki, dr\xc5\xbeavniki in znanstveniki._NEWLINE_V 14. in za\xc4\x8detku 15. stoletja je postal Registan uradni center Samarkanda. Takrat je do trga pripeljalo \xc5\xa1est glavnih ulic v radialnih smereh. V podalj\xc5\xa1ku ene od ulicc stoji velika kupola zgrajena v imenu Tuman-ake, Amir Timurjeve \xc5\xbeene._NEWLINE_Za Ulug begovo medreso (1409-1449) se od Registana do bazarja razteza ceremonialni del trga. Sledijo trije novi objekti postavljeni vzdol\xc5\xbe oboda trga Registan: veli\xc4\x8dastna medresa zgrajena na zahodni strani, medtem ko je karavanseraj (zaveti\xc5\xa1\xc4\x8de za popotnike in trgovce) zgrajen na severnem delu. Sufi khanak (samostan za dervi\xc5\xa1e) je na vzhodni strani trga. Bobur, kupola khanaka, je bila zelo visoka._NEWLINE_Z dokon\xc4\x8danjem trga Registan v 14. - 15. stoletju se je mestna arhitektura razvila in obogatila. Trg je postal sredi\xc5\xa1\xc4\x8de gospodarskega, politi\xc4\x8dnega in kulturnega \xc5\xbeivljenja v mestu. V 17. stoletju je bil na ukaz Yalangtush Bahadurja (namestnika kana Bokharana iz Samarkanda) Registan v celoti obnovljen.  V letih 1619-1636 je bil zgrajen Ulug Begov khanak in medresa Sher-Dor in v letih 1646-1660 na mestu karavansarajev \xc5\xa1e medresa Tilla-Kari._NEWLINE_Kompleks treh medres je edinstven primer urbanizma in odli\xc4\x8den model arhitekturne zasnove glavnega trga v mestu.\n_START_SECTION_\nMedresa Ulug beg  (1417 - 1420)\n_START_PARAGRAPH_\nMedresa Ulug beg je bila \xc5\xbee od samega za\xc4\x8detka glavna verska institucija v Samarkandu in edinstvena univerza v srednjem veku. Prvotno je imela 50 hujras (celic), ki so slu\xc5\xbeile kot stanovanje za ve\xc4\x8d kot 100 \xc5\xa1tudentov. Poleg teologije so pou\xc4\x8devali \xc5\xa1e matematiko, astronomijo in filozofijo. Predavali so najbolj ugledni znanstveniki tistega \xc4\x8dasa Kazi-Zadeh Rumi, Ghiyasaddin Jemshid Kashiy, Kushchi, Mohammad Havafi in drugi. Na tej ustanovi je \xc5\xa1tudiral tudi Abdurakhman Djami, vidni Tad\xc5\xbei\xc5\xa1ki pesnik, znanstvenik in filozof. Po pisnih virih, je Ulug Beg osebno predaval o matematiki._NEWLINE_Arhitektura zgradbe ka\xc5\xbee na visoko raven znanja njenih ustvarjalcev. Avtor projekta je bil arhitekt Shahrukh, Ulug begov o\xc4\x8de, ter Kavamaddin Sherazi, ki je ustvaril slavni kompleks v Heratu in medreso v Hargirdu._NEWLINE_Dimenzije Ulug begove medrese (81 x 51 m, samo dvori\xc5\xa1\xc4\x8de 30 x 30 m) so primerljive z najve\xc4\x8djimi cesarskimi Timurjevimi zgradbami. Glavna fasada, ki gleda na trg je sestavljena iz portala, dveh minaretov in povezovalnih zidov, nad katerimi se dvigajo mogo\xc4\x8dne kupole. Spiralni okras stavbe poudarja simetrijo in dimenzijo minaretov in ustvarja ob\xc4\x8dutek letenja v nebo. Dekor zunanje in notranjih fasad je bogat in raznolik. Zgradba je znana po svojih marmornih plo\xc5\xa1\xc4\x8dah na tleh, izklesanih v kompozitnih mozaikih in majolika plo\xc5\xa1\xc4\x8dah z geometrijskimi, vegetativni in epigrafskimi vzorci. Mozaik plo\xc5\xa1\xc4\x8de nad vhodnim lokom so \xc5\xa1e posebej u\xc4\x8dinkovite, saj simbolno predstavljajo stilizirano zvezdno nebo._NEWLINE_Medresa je bila do za\xc4\x8detka 20. stoletja hudo uni\xc4\x8dena. Obnovitvena dela so opravili v letih 1930-1990.\n_START_SECTION_\nMedresa \xc5\xa0ir-Dar (1619 - 1636)\n_START_PARAGRAPH_\nYalangtush Bahadur je bil odlo\xc4\x8den vodja, pameten politik, vodja velike neodvisne kne\xc5\xbeevine in namestnik kana Bokharana v Samarkandu. Na mestu razpadajo\xc4\x8dega in uni\xc4\x8denega Ulug begovega hanaka, je dal Yalangtush zgraditi medreso, ki skoraj v celoti posnema fasado nasproti stoje\xc4\x8de Ulug begove medrese, je istih dimenzij, razporeda na portalu z minaretom in rebrasto kupolo na vsaki strani._NEWLINE_Hokim (\xc5\xbeupan) Samarkanda se je odlo\xc4\x8dil vrniti mestu slavo arhitekturnih mojstrovin. Temelj medrese \xc5\xa0ir-Dar je 1,5 metra vi\xc5\xa1ji od nivoja trga Ulug begove medrese. Dimenzije celotne medrese so 70 x 56 m in dvori\xc5\xa1\xc4\x8da 30 x 38 m. Sestava dvori\xc5\xa1\xc4\x8da je tradicionalna. V dveh nadstropjih so hujras (celice) za \xc5\xa1tudente, 4 ayvans in 2 darskhanas (u\xc4\x8dilnice). Medresa \xc5\xa0ir-Dar je bila zgrajena v slogu "Kosh\xc2\xab\xc2\xa0(kompozicija z dvema nasprotnima stavbama). Druge fasade imajo 54 hujras in so jih postavili z bolj razvitimi metodami tehnologije gradnje. Ob sprednji fasadi sta minareta, medtem ko sta druga dva vogala okra\xc5\xa1ena z masivnimi stolpi._NEWLINE_Dekorativna sestava nad obokom portala je \xc5\xa1e ena posebnost medrese. Na desni in levi strani portala je heraldi\xc4\x8dni simbol \xc4\x8drtastega tigra, ki preganja jelenovega mladi\xc4\x8da. Par sonc nad njihovimi hrbti ima \xc4\x8dlove\xc5\xa1ke obraze. Ta dva tigra sta dala ime \xc5\xa0ir-Dar. Zunanje in notranje fasade so urejene na neverjetno ustvarjalen na\xc4\x8din. Prekrite so z glaziranimi plo\xc5\xa1\xc4\x8dicami, odli\xc4\x8dnimi modeli mozaikov in s pozla\xc4\x8denimi slikami. Mozaik plo\xc5\xa1\xc4\x8de na dvori\xc5\xa1\xc4\x8dnih lokih so sestavljene iz \xc5\xa1tevilnih dvojnih cvetov in popkov, ki tvorijo kompleksno pisan okrasni vzorec. Motiv na plo\xc5\xa1\xc4\x8di z lepimi \xc5\xa1opki cvetja v cvetli\xc4\x8dnih vazah simbolizira "drevo \xc5\xbeivljenja", ki se pogosto uporablja v arhitekturni kot okras.\n_START_SECTION_\nMedresa Tilla-Kari (1646 - 1660)\n_START_PARAGRAPH_\nDeset let po izgradnji medrese Sher-Dor, Yalangtush Bahadur za\xc4\x8dne novo gradnjo, kombinacijo medrese in Juma-mo\xc5\xa1eje, ki je dobila ime Tilla-Kari (1646-1660). Ta stavba je zaklju\xc4\x8dila zasnovo trga Registan._NEWLINE_Da bi dosegli enotnost med vsemi konstrukcije na trgu, je bila arhitektura medrese Tillya-Kari oblikovana v skladu z obstoje\xc4\x8dimi zgradbami. Fasada je bila malo raz\xc5\xa1irjena, da bi ustvarili vizualno zaprt prostor. Arhitektura pro\xc4\x8delja Tilla-Kari je vredna ozadja za obe medresi, ki se nahajata nasproti druga drugi._NEWLINE_Medresa ne le\xc5\xbei na glavni osi, temve\xc4\x8d na zahodni strani zaprtega dvori\xc5\xa1\xc4\x8da z enonadstropnimi hujras. \xc5\xa0iroko dvori\xc5\xa1\xc4\x8de s \xc5\xa1tirimi ayvans je obdano s celicami. Zahodni del konstrukcije je kupola mo\xc5\xa1eje z dvema sosednjimi galerijama, medtem ko je sredi\xc5\xa1\xc4\x8de kompleksa trg s kri\xc5\xbenimi sobami. Notranjost mo\xc5\xa1eje je urejena v slogu "kundal", ki slovi po bogato pozla\xc4\x8denem okrasju in ozadju. Tudi mihrab (ni\xc5\xa1a za molitev ka\xc5\xbee smer Meke) in minbar (tribuna za imama) sta pozla\xc4\x8dena. Stropne reliefne poslikave v koncentri\xc4\x8dnih krogih v osrednji dvorani so razko\xc5\xa1ne in bogate. Ta razko\xc5\xa1na dekoracija je dala ime medresi Tilla-Kari in pomeni "zlato prevle\xc4\x8deno"._NEWLINE_Zunanje in notranje fasade so iz ope\xc4\x8dnih mozaikov in majolike z geometrijskimi, vegetativni in epigrafskimi vzorci. Masivna lesena vrata so okra\xc5\xa1ena z vegetativnim in epigrafskim okrasjem.\n_START_SECTION_\nMo\xc5\xa1eja Bibi Hanum\n_START_PARAGRAPH_\n"Njena kupola bi bila enkratna, \xc4\x8de nebo ne bi bilo njena kopija, njen obok bi bil enkraten, \xc4\x8de Via lactea (Rimska cesta) ne bi bila njegova tekmica."_NEWLINE_Bibi Hanum je najve\xc4\x8dja mo\xc5\xa1eja v Srednji Aziji in ena najve\xc4\x8djih mo\xc5\xa1ej v celotnem muslimanskem svetu. Po izkopavanjih, so njene dimenzije okoli 100 x 140 metrov. Za primerjavo, dimenzije mo\xc5\xa1eje Khasan v Kairu (ki je bila prav tako zgrajena v 14. stoletju) so 60 x 120 m. Ali pa, \xc4\x8de pogledamo v zahodno Evropo, gotska milanska katedrala, ki je ena najve\xc4\x8djih katedral iz tega \xc4\x8dasa, je skoraj enako velika kot mo\xc5\xa1eja Bibi Hanum. _NEWLINE_Mo\xc5\xa1eja Bibi Hanum (v prevodu "najstarej\xc5\xa1a \xc5\xbeena") je bila zgrajena za najstarej\xc5\xa1o Timurjevo \xc5\xbeeno, Saraja Mulk Hanum. Za zgradbo se uporablja tudi ime mo\xc5\xa1eja Juma iz Samarkanda, kamor je na tiso\xc4\x8de mo\xc5\xa1kih muslimanov hodilo k molitvi. V resnici je bila mo\xc5\xa1eja zgrajena leta 1399-1404 na ukaz Amir Timurja, po vrnitvi iz enega od indijskih pohodov._NEWLINE_Mo\xc5\xa1eja Bibi Hanum je bila namenjena kot tekmec vsem, kar jih je kdaj videl v drugih dr\xc5\xbeavah. Pri gradnji so sodelovali arhitekti, umetniki in obrtniki iz razli\xc4\x8dnih dr\xc5\xbeav in uporabljali svoje bogate izku\xc5\xa1nje in tradicijo in ustvarili ta veli\xc4\x8dasten kompleks._NEWLINE_Ogromno \xc5\xa1tevilo zgodovinarjev, arheologov in umetnostnih kritikov je imelo prilo\xc5\xbenost, da si je predstavljalo prvotni videz. Do danes so ohranjeni: portal na dvori\xc5\xa1\xc4\x8du mo\xc5\xa1eje, majhni mo\xc5\xa1eji na vsaki strani in minaret. Veliko dvori\xc5\xa1\xc4\x8de je bilo prekrito z marmornatimi plo\xc5\xa1\xc4\x8dami in obdano z galerijo za romarje. Vhod na dvori\xc5\xa1\xc4\x8de je bil zasnovan v obliki portala in dveh okroglih minaretov vi\xc5\xa1ine 50 m. Fasada glavne mo\xc5\xa1eje je tudi okra\xc5\xa1ena z veli\xc4\x8dastnim portalom z dvema minaretoma. Zunanjost vseh sob je bila bogato okra\xc5\xa1ena z ve\xc4\x8dbarvnimi glaziranimi plo\xc5\xa1\xc4\x8dicami ter z opeko zapletenih geometrijskih oblik in verskih aforizmov. Razko\xc5\xa1na in bogata notranjost je bila okra\xc5\xa1ena z majolika mozaiki, marmorjem, izklesanimi \xc4\x8drkami in pozla\xc4\x8denimi vzorci._NEWLINE_Do za\xc4\x8detka leta 2003 je bila obnova zaklju\xc4\x8dena, dela so se izvajala pod vodstvom glavnega in\xc5\xbeenirja Khodikhon Akobirova.\n_START_SECTION_\nMavzolej Gur-e Amir\n_START_PARAGRAPH_\nGur-e Amir (prevedeno "grob vladarja") je kraj, kjer so pokopani Timur, njegovi sinovi in vnuki. Prvotno je bil zgrajen mavzolej le za Timurjevega vnuka sultana Mohameda, ki je umrl med voja\xc5\xa1ko akcijo leta 1403. Smrt sultana Mohameda je bila za Timurja velika tragedija. Sultan Mohamed se je rodil v dru\xc5\xbeini Jehanghir, starej\xc5\xa1emu Timurjevemu sinu in je veljal za prestolonaslednika. _NEWLINE_Mavzolej (celotna povr\xc5\xa1ina zna\xc5\xa1a 79,5 x 51,7 m) se nahaja v jugovzhodnem delu Samarkanda. Obsega medreso in Sufi khanak. Vse stranice okoli dvori\xc5\xa1\xc4\x8da so dekorirane z neprekinjenimi oboki, pilastri in \xc5\xa1tirimi dvostopenjskimi minareti na vogalih. Ti objekti so bili odkriti med arheolo\xc5\xa1kimi izkopavanji._NEWLINE_Notranjost mavzoleja je okra\xc5\xa1ena z oblikovalskimi metodami, ki so bile zna\xc4\x8dilne za 14. - 15. stoletje: trdni dekorativni premazi, bogastvo in razko\xc5\xa1je vzorcev in barv. Velike plo\xc5\xa1\xc4\x8de iz zelenega oniksa so uporabljene za podlago okrasnim modrim in pozla\xc4\x8denim napisom. V marmornih plo\xc5\xa1\xc4\x8dah na stenah so napisani napisi in pozlata, medtem ko so ostali deli stene prekriti z velikimi plo\xc5\xa1\xc4\x8dami z zvezdastimi ghirih. Loki in notranja kupola so okra\xc5\xa1eni z visokim reliefom iz papirne ka\xc5\xa1e, pozla\xc4\x8deni in pokriti z majhnimi cvetli\xc4\x8dnimi okraski. Notranjost je okra\xc5\xa1ena z lesenimi vrati s \xc4\x8dudovito rezbarijo, biserovino in srebrom in barvitim rde\xc4\x8dim, modrim, vijoli\xc4\x8dnim, zelenim in rumenim barvnim okenskim steklom._NEWLINE_Arhitekturni kompleks z modro kupolo vsebuje sarkofage Timurja, njegovih sinov Shahrukh Mirza in Miranshah, vnuka sultana Mohameda in njegovega pravnuka. Ob Timurjevem vzno\xc5\xbeju je grob Ulug Bega. Najve\xc4\x8dji nagrobnik v  mavzoleju pripada Timurjevemu duhovnemu u\xc4\x8ditelju Mir Baraku. Vsak sarkofag je iz marmorja, le Timurjev je iz trdnega bloka temno zelenega \xc5\xbeada, ki je bil dodan  pod vlado Ulugbeka. Okra\xc5\xa1eni izklesani nagrobniki v notranjem prostoru mavzoleja zgolj ka\xc5\xbeejo na lokacijo dejanskih grobov, ki le\xc5\xbeijo v kripti neposredno pod glavno sobo.\n_START_SECTION_\n\xc5\xa0ah-i Sinda\n_START_PARAGRAPH_\nSlikovit spominski kompleks, Shah-i-Zindah se pogosto \xc5\xa1teje za arhitekturni biser Samarkanda. Kompleks spomenikov (nagrobnikov) je nastal sredi 11. stoletja v bli\xc5\xbeini zidovja Afrosyoba. Mavzolej nad grobom preroka Kusam Ibn Abbasa je slu\xc5\xbeil kot temelj za pokopali\xc5\xa1\xc4\x8de Shah-i-Zindah._NEWLINE_Zgrajeni v razli\xc4\x8dnih obdobjih, so mavzoleji me\xc5\xa1anica in slikovita sestava zgradb, razvr\xc5\xa1\xc4\x8denih ob ozki srednjeve\xc5\xa1ki ulici, kjer se opravlja ziarat (\xc4\x8da\xc5\xa1\xc4\x8denje na glavnem grobu). Proces izgradnje je trajal skoraj 9 stoletij. Ohranjeni del zgradb vklju\xc4\x8duje ve\xc4\x8d kot 20 mavzolejev. Ta kompleks predstavlja ne samo mojstrski na\xc4\x8din gradnje mavzolejev v Samarkandu, temve\xc4\x8d prikazuje tudi celoten razvoj in oblikovanje \xc5\xa1ole Maverounnahr, so pa tudi spomeniki dekorativne in uporabne umetnosti v Srednji Aziji._NEWLINE_Kompleks je sestavljen iz treh skupin objektov: ni\xc5\xbejih, srednjih in vi\xc5\xa1jih, ki so povezani z obokanimi kupolami (chartak)._NEWLINE_Prvi objekti segajo v 11. - 12. stoletje. Od takrat so se ohranili le temelji, deli sten in trezorji. Glavna skupina zgradb sega v 14. - 15. stoletja. Osrednji del predstavlja mavzolej Kusam Ibn Abbasa (11. - 15. stoletje) in se nahaja v severovzhodnem delu kompleksa. Vse zgradbe te skupine - mo\xc5\xa1eje, mavzoleji, chillyakhana (prostor za 40-dnevni post) in drugi prehodi, so bile zgrajene v razli\xc4\x8dnih obdobjih. Kerami\xc4\x8dni nagrobnik Kusam Ibn Abasa se je pojavil v letu 1480 v \xc4\x8dasu Timurja in je glavni okras mavzoleja. To je ena od mojstrovin spretnih srednjeazijskih kerami\xc4\x8darjev. Stranice so prekrite z majoliko, kjer se pozla\xc4\x8deni vegetativni okraski prepletajo z bogato okra\xc5\xa1enim napisom tekstov iz Korana. _NEWLINE_Zgornjo skupino stavb sestavljajo trije mavzoleji obrnjeni drug proti drugemu. Najprej je mavzolej Khodja-Akhmada (40 leta 14. stoletja), ki zaklju\xc4\x8duje ulico s severa. Mavzolej iz leta 1361 na desni pa meji na isti del na vzhodu. Na zahodni strani je \xc5\xa1e kompleks, zgrajen za Timurjevo \xc5\xbeeno Tuman-aka iz za\xc4\x8detka 15. stoletja. Ta kompleks je sestavljen iz treh sob - mavzoleja, mo\xc5\xa1eje in hujre._NEWLINE_Srednja skupina je sestavljena iz mavzolejev iz zadnje \xc4\x8detrtine 14. stoletja in prve polovice 15. stoletja in je povezana z imeni Timurjevih sorodnikov ter voja\xc5\xa1ke in duhovni\xc5\xa1ke aristokracije. Na zahodni strani izstopa mavzolej Shadi Mulk-aka, Timurjeve ne\xc4\x8dakinje. Portal kupolaste grobnice je oblikovan iz terakote in majolike. Poslikane "preproge" trakov kon\xc4\x8da napis in dekorativna plo\xc5\xa1\xc4\x8da z lo\xc4\x8dnimi figuricami. Okras celotne notranjosti, od temeljev do kupole, je zelo bogat. Nasproti je mavzolej \xc5\xa0irin Bika-aka, Timurjeve sestre. Portal je prekrit z globoko modrimi sestavljenimi mozaiki. Zraven je mavzolej \xc5\xa0irin-Bika-aka, ima obliko oktaedra in je edinstvena grobnica iz prve polovice 15. stoletja. Vhodni portal (1434-1435) je bil zgrajen po naro\xc4\x8dilu malega Ulug Begovega sina Abdul Aziza in zaklju\xc4\x8duje kompleks. Portal je okra\xc5\xa1en z opeko in kashin mozaiki in ima napis o naro\xc4\x8dniku gradnje.\n_START_SECTION_\nMavzolej Khoja Daniyar (sveti Daniel)\n_START_PARAGRAPH_\nMavzolej Khoja Daniyar (svetega Daniela) se nahaja na severni strani hriba Afrosyob, ob starem Samarkandskem zidu, v bli\xc5\xbeini majhne reke Siab. Ta \xc4\x8dudoviti mavzolej, ki je bil obnovljen v za\xc4\x8detku 20. stoletja, je bil postavljen nad pokopanim prerokom. To je eden izmed najbolj svetih krajev v Samarkandu, kjer je bil zaznan koranski in svetopisemski lik preroka Daniyar-ja (Daniel ali hod\xc5\xbea Daniyar na vzhodu) in je tukaj tudi pokopan Legenda pravi, da je njegove posmrtne ostanke pripeljal sem Amir Timur._NEWLINE_Khoja Daniyar je bil plemi\xc4\x8d in potomec kralja Salomona. \xc5\xbdivel je v 4 - 5. stoletju pred na\xc5\xa1im \xc5\xa1tetjem in bil v Babilonu v ujetni\xc5\xa1tvu skupaj z drugimi Judi, ko je Jeruzalem osvoji Nabukodonozor II. leta 586 pred na\xc5\xa1im \xc5\xa1tetjem. Bog je obdaril Daniela s sposobnostjo razumevanja pomena prikazovanj in sanj. V\xc4\x8dasih je uporabil to spretnost pri razlaganju sanj Nabukodonozora II._NEWLINE_Mavzolej so zgradili mojstri iz Samarkanda in je s petimi kupolami sodobna stavba. Znotraj je nagrobnik Khoja Daniyar-ja dolg 18 metrov in zavzema skoraj vso notranjost prostora. Arheolo\xc5\xa1ka raziskava ka\xc5\xbee, da je bil pred gradnjo mavzoleja, nagrobnik pod milim nebom. Domnevajo, da je bilo prvotno pokopali\xc5\xa1\xc4\x8de pokrito z re\xc4\x8dnimi kamni. Poleg tega podatki iz preteklosti ka\xc5\xbeejo, da je bil grob obnovljen, saj so bili sveti simboli na zgornjem delu in s tem pokazali, kje je prerokov grob._NEWLINE_Ob mavzoleju je izvir neverjetno okusne in blagoslovljene vode. Vsaka oseba, ki \xc5\xbeeli pristopiti k mavzoleju mora piti to vodo in izprati vse odprte dele telesa. Ljudje verjamejo, da ta izvir zdravi ne le telo ampak tudi du\xc5\xa1o. Mavzolej je zato predmet romanja tako za lokalne prebivalce kot popotnike iz vsega sveta. Leta 1966 je moskovski in patriarh vse Rusije Aieksiy II obiskal mavzolej in ga posvetil. Legenda pravi, da je po tej posvetitvi drevo pistacija, ki raste pred mavzolejem in je bila \xc5\xbee mrtva, spet zacvetela.\n_START_SECTION_\nUlug begov observatorij\n_START_PARAGRAPH_\nVeli\xc4\x8dastna stavba, eden najve\xc4\x8djih in najbolje opremljenih observatorijev v srednjem veku, je bil zgrajen po naro\xc4\x8dilu Ulug bega na gri\xc4\x8du Kuhak v letih 1428-1429. Po Ulug begovi smrti (1449) je bil observatorij uni\xc4\x8den in pozabljen. Ru\xc5\xa1evine stavbe je na\xc5\xa1el arheolog Vyatkin V. leta 1908._NEWLINE_Opazovalnica je bila zgrajena v obliki valja, 30,4 m in 46,4 m premera. 3-nadstropna zgradba je imela vgrajen velikanski marmornat sekstant z izjemnim polmerom 40,21 m za merjenje koordinat Sonca, Lune in drugih planetov. Sekstant je bil med arheolo\xc5\xa1kimi izkopavanji \xc5\xa1e vedno dobro ohranjen. Njegov lok je \xc5\xa1estina kroga (60\xc2\xba). Lok sekstanta je omejen z dvema ovirama tlakovanima z marmorjem. Sekstant je prav usmerjen poldnevnik. To\xc4\x8dke in \xc5\xa1tevilke so vklesane v marmor na povr\xc5\xa1ini in ozna\xc4\x8dujejo stopinje kroga. Azimutnih izmere so bile izvedene na vodoravnem krogu na vrhu stavbe z drugimi in\xc5\xa1trumenti, ki niso bili ohranjeni. V observatoriju so bili tudi drugi majhni merilni in\xc5\xa1trumenti: son\xc4\x8dna ura, zvezdna ura, astrolab, armilarne sfere in drugi._NEWLINE_Observatorij je imel veliko dvorano in veliko velikih in majhnih sob. Po Abd ar-Razzak Samarkandi in Bobur, so bile notranje stene opazovalnice opremljene z ilustracijami devetih nebesih sfer, 9 coelospheres s stopinjami in minutami, sedem planetov, stalnih zvezd in globusom razdeljenim na podnebna obmo\xc4\x8dja, z gorami, morji, pu\xc5\xa1\xc4\x8davami in drugim._NEWLINE_Eden izmed najve\xc4\x8djih dose\xc5\xbekov samarkandskih astronomov je bila izdaja \xc2\xbbUlugbeka zid\xc5\xbe\xc2\xab\xc2\xa0in \xc2\xbbGurkanski zid\xc5\xbe\xc2\xab. Ta katalog je \xc5\xa1e posebej pomembna zato, ker vsebuje grafikone, ki opisujejo 1018 zvezd. Samarkandski astronomi so delali na teh kartah dalj\xc5\xa1e \xc4\x8dasovno obdobje in jih kon\xc4\x8dali v letu 1437. Vendar pa so bile nekatere spremembe nenehne in so jih vklju\xc4\x8dili v katalog po Ulug Begovi smrti.\n_START_SECTION_\nAfrosyob\n_START_PARAGRAPH_\nPred za\xc4\x8detkom 8. stoletja se je Samarkand nahajal v bli\xc5\xbeini severovzhodnih meja dana\xc5\xa1njega mesta. Mesto se je imenovalo Afrosyob po legendarnem kralju in je obsegalo ve\xc4\x8d kot 200 hektarjev. Mesto je bilo za\xc5\xa1\xc4\x8diteno z re\xc4\x8dnimi stenami na severu in vzhodu in globokimi grapami na jugu in zahodu. Mnogi znanstveniki verjamejo, da je bil Afrosyob v Sogdianu glavno mesto Marakanda in je bilo uni\xc4\x8deno v voja\xc5\xa1kih operacijah Aleksandra Velikega v 4. stoletju pred na\xc5\xa1im \xc5\xa1tetjem._NEWLINE_Edinstvenost Afrosyoba je bila velikost naseljenega mesta. Tukaj se je nahajalo sredi\xc5\xa1\xc4\x8de gospodarskega, kulturnega in politi\xc4\x8dnega \xc5\xbeivljenja v Zerav\xc5\xa1anski dolini._NEWLINE_Lokalna izkopavanja so pokazala za\xc4\x8detek nastajanja mesta. Na 80 m dolgem in 13 m visokem obmo\xc4\x8dju so na\xc5\xa1li monumentalne opekarne iz 5. - 3. stoletja pred na\xc5\xa1im \xc5\xa1tetjem. Mestno obzidje iz tega obdobja je vidno na zahodu Afrosyoba, kjer je vidna zunanja fasada zidu. Datirana je v 3. st.pr.n.\xc5\xa1t. in je v celoti ohranjena. Ima \xc5\xa1tevilne pilastre in strelne line._NEWLINE_V bli\xc5\xbeini citadele so bile mestne \xc4\x8detrti s hi\xc5\xa1ami prebivalcev, templji, rezervoarji in tr\xc5\xbenicami, vse obdano z zapleteno mre\xc5\xbeo ulic, avenij in kanalov. V tem okro\xc5\xbeju so na\xc5\xa1li znane stenske slikarije poveljnikov Samarkanda in 7. - 8. stoletja na\xc5\xa1ega \xc5\xa1tetja. Mesto je bilo mo\xc4\x8dno uni\xc4\x8deno v \xc4\x8dasu invazije D\xc5\xbeingiskana in kasnej\xc5\xa1ih notranjih vojn v drugi polovici 13. stoletja. Potem je bil Afrosyob zapu\xc5\xa1\xc4\x8den._NEWLINE_Ostanki arheolo\xc5\xa1kih izkopavanj so razstavljeni v muzeju Afrosyob, ki se nahaja znotraj arheolo\xc5\xa1kega parka.\n_START_SECTION_\nOrientalski bazar\n_START_PARAGRAPH_\nVsako okro\xc5\xbeje v Samarkandu ima bazar, vendar je najve\xc4\x8dji prav tisti v starem delu mesta. Ta trg je poimenovan po okro\xc5\xbeju v katerem se nahaja, to je "Siab" ali "v prevodu staro mesto". Le\xc5\xbei v neposredni bli\xc5\xbeini mavzoleja in mo\xc5\xa1eje Bibi-Khanym._NEWLINE_Na eni strani bazarja se prodaja samarkandski "lepeshkas", kruh posut s sezamom in pe\xc4\x8den v posebni pe\xc4\x8di. Samarkandski kruh se smatra za najbolj\xc5\xa1i kruh v celotnem Uzbekistanu, je te\xc5\xbeak in dolgo \xc4\x8dasa ostane sve\xc5\xbe in okusen. Nekateri trgovci prodajajo razne ore\xc5\xa1\xc4\x8dke in sladkarije, kot so kandirani mandlji in ara\xc5\xa1idi ter sadje, zelenjavo, ri\xc5\xbe, itd.  Zelo priljubljeno je granatno jabolko, za katerega Uzbekistanci verjamejo, da pove\xc4\x8da vitalnost. \xc5\xa0e posebej rad ga je u\xc5\xbeival vladar Amir Timur. Po njegovem naro\xc4\x8dilu so pred prihajajo\xc4\x8do voja\xc5\xa1ko akcijo vse kadi napolnili s sokom iz granatnih jabolk. Vojaki, ki so pili ta sok so bili mo\xc4\x8dni in pogumni. \xc5\xa0e vedno obstaja ogromna granitna posoda s prostornino 3000 litrov kot ostanek iz tistih \xc4\x8dasov. Zelo priljubljen je kishmish (vrsta rozin). Za rde\xc4\x8di kishmish se rozine posu\xc5\xa1i na soncu, medtem ko so rumene ali rjave rozine su\xc5\xa1ene v sencu oziroma su\xc5\xa1ilnici. Pa\xc5\xa1a za o\xc4\x8di in nos so uzbekistanske za\xc4\x8dimbe._NEWLINE_Barantanje je na orientalskih bazarjih tradicija. Pomemben je sam proces pogajanj in ne toliko denar. V\xc4\x8dasih se izku\xc5\xa1en prodajalec tudi razburja, \xc4\x8de se blago kupi takoj, brez kakr\xc5\xa1nih koli pogajanj.\n_START_SECTION_\nUmetnost in obrt\n_START_PARAGRAPH_\nUzbekistanski obrtniki vseh generacij \xc5\xa1e danes ustvarjajo \xc4\x8dudovite umetnine in o\xc5\xbeivljajo stare tehnike, ki so jih uporabljali njihovi predniki. Po njihovih izdelkih je veliko povpra\xc5\xa1evanje med ljubitelji orientalske umetnosti. Njihove mojstrovine krasijo \xc5\xa1tevilne galerije in zasebne zbirke po svetu._NEWLINE_Kot v prej\xc5\xa1njih \xc4\x8dasih, je Samarkand \xc5\xa1e danes eden najve\xc4\x8djih centrov obrti v Uzbekistanu. V mestu \xc5\xbeivijo in delajo potomci starih obrtni\xc5\xa1kih \xc5\xa1ol za graviranje, rezbarjenje, \xc5\xa1iviljci, lon\xc4\x8darji in drugi. Najte\xc5\xbeja obnovitvena dela nikoli ne opravijo brez njihovega sodelovanja. Danes je po teh mojstrih veliko povpra\xc5\xa1evanje in njihovo delo je zelo cenjeno. Tako ima ro\xc4\x8dno izrezljana lesena in okra\xc5\xa1ena vrata skoraj vsaka zasebna hi\xc5\xa1a v Samarkandu._NEWLINE_Rezbarije ganch, uzbekistanskih mojstrov, so ena izmed najbolj raz\xc5\xa1irjenih oblik, uporabljenih za vegetativni in geometrijski okras arabesknih konstrukcij. Umetnost oblikovanja stalaktitov na napu\xc5\xa1\xc4\x8dih je posebna veja ganch rezbarjenja. Pomembne pa so tudi rezbarjene mre\xc5\xbee imenovane pandjara._NEWLINE_Zelo stara je tradicija tkanja preprog. Preproge izdelujejo \xc5\xbeenske, ki delajo na domu in v glavnem \xc5\xbeivijo na pode\xc5\xbeelju. V srednjem veku je bila umetnost vezenja v zlatu samo mo\xc5\xa1ka domena. Danes se s tem obi\xc4\x8dajno ukvarjajo mlada dekleta. V Uzbekistanu obstajata dve \xc5\xa1oli: ena v Buhari, druga pa v Samarkandu. Med seboj se razlikujeta po svojih vzorcih. Mojstri v Buhari uporabljajo neprekinjene okraske, medtem ko je v Samarkandu ornament sestavljen iz cvetja._NEWLINE_Vladna politika zelo spodbuja rokodelsko dejavnost in zagotavlja pomo\xc4\x8d obrtnikom ter s tem ustvarja trajnostno okolje in spodbuja spo\xc5\xa1tovanje ljudi do svoje dedi\xc5\xa1\xc4\x8dine in tradicionalnih kulturnih vrednot. O\xc5\xbeivitev tradicije obrti je sestavni del ohranjanja nacionalne kulture.'